PATVIRTINTA

 Vilniaus lopšelio-darželio „Šnekutis“

 direktoriaus

 2019 m. rugpjūčio 1 d.

 įsakymu Nr. V-87

**VILNIAUS LOPŠELIO-DARŽELIO „ŠNEKUTIS“**

**TECHNINIŲ (IT) MOKYMO PRIEMONIŲ SPECIALISTAS PAREIGYBĖS** **APRAŠYMAS** **NR.**

**I. SKYRIUS**

**BENDROJI DALIS**

1. **Pareigų pavadinimas:** Vilniaus lopšelio-darželio „Šnekutis“techninių (IT) mokymo priemonių specialistas.
2. **Pareigybės lygis**: A2.
3. **Pareigybės paskirtis:** vykdyti techninį kompiuterių įrangos aptarnavimą, darbuotojų konsultavimą- mokymą.
4. **Pareigybės pavaldumas** – techninių (IT) mokymo priemonių specialistas yra tiesiogiai pavaldus lopšelio-darželio „Šnekutis“ direktoriui, savo darbą derina su direktoriaus pavaduotoju ūkio reikalams.

**II. SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Šias pareigas einantis darbuotojas turi atitikti šiuos specialiuosius kvalifikacinius reikalavimus:

5.1. turėti ne žemesnį kaip aukštesnįjį išsilavinimą ar specialųjį vidurinį išsilavinimą, įgytą iki 1995 metų;

5.2. žinoti ir išmanyti: kompiuterių įrangos sandarą; kompiuterių įrangos veikimo principus; kompiuterių įrangos gedimų šalinimo būdus; antivirusinių sistemų diegimą ir veikimą; interneto veikimą;

5.3. gebėti naudotis įvairiomis informacinėmis technologijomis;

5.4. gebėti savarankiškai planuoti, rengti ataskaitas, bendrauti ir bendradarbiauti, sklandžiai ir argumentuotai dėstyti mintis žodžiu ir raštu;

5.5. mokėti lietuvių kalbą, jos mokėjimo lygis turi atitikti teisės aktais nustatytų valstybinės kalbos mokėjimo kategorijų reikalavimus.

**III. SKYRIUS**

**ŠIAS PAREIGAS EINANČIO DARBUOTOJO FUNKCIJOS**

6. Techninių (IT) mokymo priemonių specialistas vykdo šias funkcijas:

6.1. vykdo ir prižiūri darželio informacinių technologijų diegimo programas;

6.2. vykdo techninį kompiuterių įrangos aptarnavimą;

6.3. atlieka nesudėtingus kompiuterių ir jų įrenginių remonto darbus. Nepavykus pašalinti gedimų, kreipiasi į darželio direktorių dėl kompiuterių ir jų įrenginių remonto kitose įmonėse;

6.4. profilaktiškai ir techniškai prižiūri kopijavimo aparatus, multimedią, projektorius, įgarsinimo įrangą, interaktyvią lentą;

6.5. prižiūri interneto įrangą, įvykus gedimui sistemoje, iškviečia aptarnaujančios įmonės atstovus;

6.6. konsultuoja darželio darbuotojus informacinių technologijų klausimais;

6.7. kaupia informacinę, metodinę bei mokymo literatūrą, kompiuterinės, programinės įrangos ir duomenų bazių panaudojimo klausimais;

6.8. prižiūri ir tobulina darželyje naudojamas programas;

6.9. kontroliuoja, kad darželio darbuotojai kompiuterinę ir programinę įrangą naudotų tinkamai ir teisėtai;

6.10. administruoja įstaigos internetinę svetainę.

**IV. SKYRIUS**

**ŠIAS PAREIGAS EINANČIO DARBUOTOJO TEISĖS**

7. Techninių (IT) mokymo priemonių specialistas turi teisę:

7.1. teikti siūlymus administracijai dėl įstaigos veiklos tobulinimo;

7.2. į atostogas, darbo užmokestį ir kitas darbuotojams teisės aktų nustatytas garantijas;

11.3. dirbti savitarpio pagarba grįstoje, psichologiškai, dvasiškai ir fiziškai saugioje aplinkoje, turėti darbo saugą ir higienos reikalavimus atitinkančią ir tinkamai aprūpintą darbo vietą;

7.4. dalyvauti įstaigos savivaldoje ir/ar burtis į visuomenines ir profesines organizacijas, savišvietos kultūrines grupes, dalykines ir metodines sekcijas, būrelius ar susivienijimus;

7.5. pagal poreikį stiprinti savo profesinę kvalifikaciją, dalyvaujant kvalifikacijos tobulinimo renginiuose;

7.6. naudotis kitomis įstatymų ir kitų teisės aktų nustatytomis teisėmis.

**V. SKYRIUS**

**VAIKŲ SAUGUMO UŽTIKRINIMAS**

8. Techninių (IT) mokymo priemonių specialistas, įtaręs ar pastebėjęs žodines, fizines, socialines patyčias, smurtą:

8.1. nedelsdamas įsikiša ir nutraukia bet kokius tokį įtarimą keliančius veiksmus;

8.2. primena ugdytiniui, kuris tyčiojasi, smurtauja ar yra įtariamas tyčiojimusi, vaikų elgesio taisykles;

8.3. raštu informuoja patyrusio patyčias, smurtą ugdytinio grupės pedagogą apie įtariamas ar įvykusias patyčias;

8.4. esant grėsmei vaiko sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir darželio darbuotojus, direktorių) ir/ar institucijas (pvz., policiją, greitąją pagalbą ir kt.).

9.Techninių (IT) mokymo priemonių specialistas, įtaręs ar pastebėjęs patyčias kibernetinėje erdvėje arba gavęs apie jas pranešimą:

9.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

9.2. įvertina grėsmę vaikui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar darželio darbuotojus, direktorių) ar institucijas (policiją);

9.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

9.4. raštu informuoja patyčias patyrusio ugdytinio grupės pedagogą apie patyčias kibernetinėje erdvėje ir pateikia įrodymus (išsaugotą informaciją);

9.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu.

**VI. SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ**

10. Techninių (IT) mokymo priemonių specialistas atsako:

10.1. už taupų ir racionalų lopšelio-darželio išteklių naudojimą;

10.2. už lopšelio-darželio nuostatų ir kokybišką techninių (IT) mokymo priemonių specialisto funkcijų vykdymą;

10.3. už konfidencialumo principo laikymąsi, neviešinti informacijos susijusios su asmens duomenimis, su kuria susipažino vykdydamas savo pareigas;

10.4. už materialinių vertybių, paskirtų naudotis, apsaugą.

11. Už padarytą turtinę žalą ar neturtinę žalą privaloma atlyginti kaip to reikalauja galiojantys Lietuvos Respublikos teisės aktai.

12. Už pareigų nevykdymą, netinkamą jų vykdymą ar neetišką elgesį atsako Lietuvos Respublikos įstatymų numatyta tvarka.

*Susipažinau ir sutinku:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė, parašas)

Data \_\_\_\_\_\_\_\_\_\_\_\_\_

*Susipažinau ir sutinku:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė, parašas)

Data \_\_\_\_\_\_\_\_\_\_\_\_\_

*Susipažinau ir sutinku:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė, parašas)

Data \_\_\_\_\_\_\_\_\_\_\_\_\_

*Susipažinau ir sutinku:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė, parašas)

Data \_\_\_\_\_\_\_\_\_\_\_\_\_